  Майя Бывальцева 2019-тӥ арын Финн-угор дуннелэн лулчеберетъя шоркарез луоз Марий Элысь Шоруньжа пор черкогурт. Сыӵе пумкылъян кутӥзы 8-тӥ оштолэзе Эстониын Финн-угор гуртъёслэн кыкетӥ форумазы. Со сярысь ивортэ «Выжы калыкъёсты азинтонъя URALIC центр» огазеяськон. Ми оскиськомы, 2919-тӥ ар финн-угор дуннеын но солэн палэназ пор лулчеберетлэн праздникез луоз шуыса. Со сяна, урал калыкъёслэсь пӧртэмлыксэс Марий Элын улӥсьёслы выль амалъёсын возьматыны луонлык кылдоз Оливер Лооде, Финн-угор дуннелэн шоркаръёсызлэн программаосъя бюроезлэн кивалтӥсезПор черкогурт сяна, вожвылъяськонэ пыриськизы Пермь шаерысь Коми-Пермяк автоном округысь Архангельское черкогурт но Венгриысь Зирц кар. Марий Элысь Морки ёросысь Шоруньжа черкогуртын 1 сюрслэсь трос адями улэ, со пӧлысь 97 процентэз — поръёс. Финн-угор дуннелэн лулчеберетъя шоркарез луыса, черкогуртлэн администрациез пор калыкез но лулчеберетсэ, интывылысь лулчеберетъя объектъёсты паськытгес тодмамон карыны, лулчеберетъя туризмез азинтыны чакла. Вуоно арын отын ӧжытсэ 12 ужрадъёс ортчытозы. Тужгес бадӟымез луоз финн-угор калыкъёслэн сюан йылолъёссылы сӥзем фестиваль, со 12-тӥ инвожое ортчоз. «Финн-угор дуннелэн лулчеберетъя шоркарез» ним туннэ нуналозь вить каръёслы но гуртъёслы сётэмын вал: Удмуртиысь Быгы гуртлы (2014), Эстониысь Обиница гуртлы (2015), Венгриысь Искасентдьёрдь гуртлы но Веспрмем карлы (2016), Карелиысь Вокнаволок гуртлы (2017). Тегъёс: Лулчеберет финн-угоркалыкъёс МарийЭл поръёс  